
Quum  in  omnibus  Ciceronis  scriptis  ars  cri- 
tica  difficilis  sit,  tum  in  eis  quae  ad  philosophiam 
spectant,  quae  Cicero  non  eo  studio  accurate 
conscripsit  atque  elaboravit  quod  in  orationibus 
admiramur,  sed  quasi  familiari  potius  sermone 
adhibito;  atque^  in  libris  de  officiis  tractandis 
Cicero  interdum  hoc  sibi  indulsit,  ut  ab  argu- 
mento  de  quo  agit  hic  iHic  deflecteret,  ita  ut 
talia  pro  interpolatis  haberi  possint,  etsi  elegan- 
tissimam  elocutionem  in  eis  esse  negari  non  possit; 
cujus  rei  exemplum  infra  afferam.  Sed  tamen  re- 
vera  multae  interpolationes  et  additamenta  hos 
libros  insederunt,  quae  indicata  jam  sunt  ab 
hominibus  doctis ;  quomm  inventis  si  meas  quas- 
dam  dubitationes  et  conjecturas  adjungam,  venia 

mihi  detur  ab  aequis  judicibus :  breve  enim  otium 
mihi  relinquebatur  ad  hanc  opellam.  Usus  sum 
editione  Baitero-Kayseriana  quae  et  omnes  graves 
varias  lectiones  et  conjecturas  hominum  doctorum 
exhibet ;  ad  quam  editionem  Heinius  se  applicavit 
in  editione  tertia  sua  horum  librorum:  ejus  edi- 
tionis  et  Ungeri  disputationis,  quae  invenitur  in 
Leutschii  philol.  suppl.  vol.  III.,  maxime  in  hoc 
libello  ratio  est  habita.  Heinius  nimio  interdum 
studio  id  agere  mihi  videtur,  ut  lectiones  codi- 
cum  conservet,  Ungerus  contra,  qui  Ciceronis 
verba  a  corruptelarum  atque  additamentorum  sor- 
dibus  purgare  conatur,  vereor  ne  hic  illic  audacius 
mutaverit  verba  scriptoris  ac  nimium  tranpositio- 
nibus  usus   sit.  lidem  homines  docti  de  auctori- 

tate  codicum  praecipue  Bernensis  c  magnopere 
dissentiunt:  Ungerus  lectiones  ej^propriasomnes 
ab  erudito  viro,  qui  ex  ingenio  hos  de  officiis 
libros  recensuerit,  profectas  esse  arbitratur,Heinius 
contra  haud  pauca  ex  fontibus  antiquioribus  re- 
ceptas  esse  censet.       ,  " 

Jam,  ut  ad  propositiftn  progrediamur,  aliquot 
de  locis,  de  quibus  mihi  non  convenit  cum  edi- 
toribus,  accuratius  disputare  mihi  liceat. 

Irimus  quidem  locus  est  in  libri  I.  §.  8,  qua  para- 
grapho  editoribus  permultae  difficultates  contineri  viden- 
tur.  Quem  locum  Ungerus  quoque  in  „philologo*  accu- 
ratius  tractavit;  sed  a  priore  sententia  (cf.  edit.  1852  ad 
h.  1.),  ex  qua  totam  paragraphum  (8)  secludi  volebat 
homo  ille  doctissimus  destitit;  nunc  verba  tantum  ^atque 
etiam — perfectum*  et  ^atque  ea  sic  definiunt — definiant* 
pro  spuriis  habet  arbitratus  post  vocera  ^vocant*  ob 
hoc  ^medium"  quod  sequitur  alterum  ^medium"  exci- 
disse.  Sed  quamquam  nemo  negare  poterit,  hanc  hujus 
hominis  doctissimi  sententiam  peracute  excogitatam  esse, 
tamen  videndum  est,  num  causae  quas  ille  quidem  af- 
fert  sint  idoneae.  Primum  igitur  verba:  ^atque  etiam 
alia  divisio  est  officii.  Nam  et  medium  quoddam  officium 
dicitur  et  perfectum"  suspecta  esse  dicit,  quod  huic  „alia 
divisio*  nuUa  divisio  quae  antecesserit  respondeat.  Si 
vero  consideramus   verba  quae  in  initio  cap.  III.  legun- 

tur  omDia  bene  quadrant.  Cicero  enim  dicit:  ^omnis  de 
officio  duplex  est  quaestio*,  hoc  est:  totus  locus  „de  of- 
ficio"  in  duo  genera  dividitur,  quorum  priore  quasi 
theoreticum,  altero  practicum  quoddam  continentur;  quod 
Cicero  ita  exprimit:  ^unura  genus  pertinet  ad  finem 
bonorum,  et  quaestiones  tractantur  hae  fere :  omniane 
officia  perfecta  sint?  numquid  officium  aliud  alio  majus 
sit?  et  quae  sunt  generis  ejusmodi";  alterum  genus  of- 
ficii  ad  institutionem  vitae  communis  spectat.  Hac  di- 
divisione  praemissa  —  est  enim  sane  divisio  —  in  §.  8 
chiasmo  utens  Cicero  pergit:  ^atque  etiam  alia  divisio 
est  officii.  Nam  et  medium  officium  dicitur  et  perfectum*. 
Hoc  medium  officium  idem  esse  mihi  videtur  atque  quod 
appellavi  practicum  genus,  cujus  praecepta  ad  institutionem 
vitae  communis  spectant.  Perfectum  autem  officium  prius 
genus  officii  efficit,  quod  ad  finem  bonorum  pertinet. 
Haec  igitur  omnia  bene  se  habere  videntur.  Deinde 
Cicero  iterum  chiasmo  usus  pergit:  perfectum  officium 
rectum,  opinor,  vocemus,  quod  Graeci  aatoQ&co^a:  hoc 
autem  (quod  ad  ^medium  quoddam  officium*  attinet,  ut 
pro  »hoc*,  quod  cum  propiore  voce  conjungi  solet,  ex- 
spectemus  „illud*,  quod  ad  remotius  pertinet)  commune 
officiura  vocant;  hoc  loco  Ungerus  ^medium*  addi  vult; 
sed  non  intellego,  quomodo  hoc  fieri  possit;  tum  enim 
Cicero  diceret:  ^hoc  autem  (sc.  medium  officium)  com- 
mune  officium  medium  vocant*,  quae  tautologia  non 
ferenda  est  et  quae  magis  nos  offendit,  quam  ea  lectio 
quam  Ungerus  rejicit,  ut  infra  videbimus. 

Atqui  Ungerus  verba  „nam  et  medium"  et  qu.  sequ. 
neglegit,  cujusrationisnullamcausamesse  vidimus,  contra 
non  intellego,    quomodo  verba   „perfectum  officium  rec- 

tum"  et  qu.  sequ.  ad  ea  quae  antecesserunt  adjungi 
possint;  nam  si  verba  quae  ante  ^perfectum  officium" 
leguntur  omiserimus,  omnino  intellegi  nequit,  quomodo 
fiat,  ut  Cicero  contextu  verborum  plane  neglecto,  de  of- 
ficio  perfecto  agat  quod   nusquam  antea  commemoravit. 

Verba  igitur  quae  in  codicibus  inveniuntur  conservo 
neque  in  verbis  ^hoc  autem  commune  officium  vocemus* 
haereo.  Nam  ut  perfectum  officium  idem  est  ac  rectum, 
et  illud,  quod  Cicero  in  §.  7  dixit,  quodque  theoreticum 
genus  vocavimus:  ita  commune  officium  et  medium  of- 
ficium  vel  id  quod  Cicero  verbis  exprimit:  „officia  quae 
ad  institutionem  vitae  communis  spectant*  est  unum 
idemque ;  quod  ex  pluribus  aliis  locis  apparet,  ut  afferam 
libri  III.  §.  14:  ^haec  enim  omnia  officia,  de  quibus  his 
libris  disputamus  (media  Stoici  appellant),  ea  coramunia 
sunt  et  late  patent" ;  —  et  §.  15  c.  4 :  ^haec  igitur  oftlcia, 
de  quibus  his  libris  disserimus,  quasi  secunda  quaedam 
honesta  esse  dicunt,  non  sapientium  modo  propria,  sed 
cum  omni  hominum  genere  communia* ;  —  et  §.  17 
^quocirca  nec  id,  quod  vere  lionestum  est,  fas  est  cum 
utilitatis  repugnantia  comparari  nec  id,  quod  communiter 
appellamus  honestum,  quod  colitur  ab  eis,  qui  bonos  se 
viros  haberi  volunt,  cum  emolumentis  umquam  est  com- 
parandum,  tamque  id  honestum,  quod  in  nostram  iutelle- 
gentiam  cadit,  tuendum  conservandumque  nobis  est  quam 
illud,  quod  proprie  dicitur  vereque  est  honestum,  sapien- 
tibus*. 

Quamquam  hoc  xad^rjxov  in  codicibus  non  reperitur, 
tamen  a  phiribus  editoribus  ad  membrorum  aequabili- 
tatem  restituendam  haud  inepte  additum  est;  nam  a 
Ciceronis  ratione  dicendi,   quod  notiones  et  Latino  ser- 

mone  et  Graeco  explicentur,  non  abhorrere,  hi  loci  ejus- 
dem  libri  ostendunt:  I.  §§.  93,  101,  104,  108,  142, 
153;  II.  §.18.  >      "     ^^  ^  I 

Sin  veremur,  ne  contra  codices  hoc  xa&rjxov  in  verba 
scriptoris  recipiamus,  optime  tamen  locus  explicari  potest, 
neque  „medium",  ut  Ungerus  vult,  scribatur  necesse  est; 
nam  ipse  pag.  15  (1.  1.)  concedit,  officium  voce  „medium* 
non  apposita  Graecum  xa&rjxov  fiiaov  medium  officium 
significare.  Praeterea  autem  gCommune"  est  additum, 
quod,  ut  supra  demontravimus,  idem  ac  medium  est.       t 

Sed  transeamus  ad  verba  „atque  ea  sic  definiunt,  ut, 
rectum  quod  sit,  id  officium  perfectum  esse  definiant*, 
quae  item  Ungerus  rejicit,  quoniam  ad  verba  ab  eo  se- 
clusa  spectent.  Haeret  enim  primum  in  eo  quod  eam 
definitionem  esse  negat;  nam  si  „rectum  officium*  ^per- 
fecto  officio*  definiatur,  tum  etiam  quaerendum  esse, 
quid  sit  gperfectum  officium".  Quod  quidem  mihi  ne- 
cessarium  non  esse  videtur.  Nam  primum  in  Ciceroniana 
verborum  definiendorum  explicandoruraque  ratione  minime 
haerendum  est ;  multa  enim  Ciceroni  obscura  atque  minus 
perspicua  fuisse,  quis  est  qui  neget?  Si  igitur  in  defini- 
tione  adhibenda  circulo  illo,  quem  vocant,  utitur,  Cicero- 
nem  vituperare  non  debemus,  praesertim  quum  hoc  loco 
magna  obscuritas  non  oriatur.  Nam  Ciceronem  exspec- 
tasse,  ut  ^perfectum  officium"  intellegeretur,  verba  quae 
jam  in  §.  7  legimus  ostendunt,  quamquam  ne  hoc  qui- 
dem  loco  ^perfecta"  illa  officia  accuratius  explicantur. 
Deinde  vero  Ungerum  verborum  constructio  off^endit, 
quod  Cicero  dicat :  ^atque  ea  sic  definiunt,  ut  definiant". 
(^  Ac  recte  quidem  neglegentiam  quandam  scriptoris  repre- 
hendit.    Sed   id   ipsum   argumentum   esse   mihi   videtur. 

haec  verba  non  a  librario  illata,  qui  haud  dubie  alterum 
„definiant"  vitasset,  sed  ab  ipso  Cicerone  profecta  esse, 
cui  facile  neglegentia  ista  ignosci  potest;  quamquam  ne- 
gari  non  potest,  Ciceronem  alia  quoque  scribendi  ratione 
uti  potuisse,  ut  legimus  in  §.  96 :  ^quae  autem  pars  sub- 
jecta  generi  est,  eam  sic  definiunt,  ut  id  decorum  velint 
esse  quod"  et  qu.  sequ. ;  —  et  §.  142 ;  ^ltaque,  ut  eandem  nos 
modestiam  appellemus,  sic  definitur  a  Stoicis,  ut  modestia  sit 
scientia  rerum  earum,  quae  agentur  aut  dicentur,  loco  suo 
coUocandarum".  Etvide  modo,  quid  in  ejusdem  libri  Iir.  §. 
37  exstet,  ubi  legitur:  „quamobrem  hoc  quidem  deli- 
berantium  genus  pellatur  e  medio,  qui  deliberant",  et  qu. 
sequ. ;  —  et  III.  §.  20  extr. :  ^nobis  autem  nostra  Aca- 
demia  magnam  licentiam  dat,  ut ,  quodcumque  maxime 
probabile  occurat,  id  nostro  jvu:e  liceat  defendere;  —  et 
rectissime  Beierus  ad  III,  §.  37  locum  ex  Ciceronis  Jibro 
de  or.  III.  §.  39  aifert,  ubi  scriptum  est :  ^neque  tamen 
erit  utendum  verbis  eis,  quibus  jam  consuetudo  nostra 
non  utitur,  nisi  quando  ornandi  causa,  parce;  sed  usi- 
tatis  ita  poterit  uti,  lectissimis  ut  utatur,  is  qui  in  vete- 
ribus  erit  scriptis  studiose  et  raultum  volutatus. 

Sed  haec  sufiiciant,  ut  ostendam,  Ungeri  argumenta 
non'  satis  valere,  ut  verba:  „atque  ea  sic  definiunt* 
cetera  pro  commenticiis  habeamus;  sed  contra  negle- 
gentia  ista  demonstrare  videtur,  haec  verba  non  librario 
tribuenda  esse,  quippe  qui  sine  dubio  pro  "definiant* 
^dicant*  vel  simile  quid  scripsisset. 

Ad  haec  omnia  id  quoque  addendum  est,  quod  si 
verba  ^atque  ea  sic  definiunt*  et  qu.  sequ.  secludimus, 
ea  membrorum  inconcinnitas  oritur,  quae  omnino  non 
ferenda    est.    Tum  enim    alterum    genus    ofiicii    quod 

^medium"  vocatur  definiretur,  quum  prius  genus  sine 
ulla  causa  definitione  careret.  Minime  igitur  Ungero  et 
Heinio  quos  ofFendit  hic  locus  assentiri  possum. 

In  eis  quae  antecesserunt  Heinius  lenem  Mutheri 
mutationem  probat,  qui  ^quae*  pro  ^quorum"  commendat. 
Cicero  enim  dicit,  omnem  de  oflficio  quaestionem  esse 
duplicem :  unum  genus  pertinere  ad  finem  bonorum, 
quod  supra  jam  ,;theoreticum"  genus  vocavimus ;  altero 
practico,  ut  ita  dicam,  praecepta  contineri,  quibus  in 
omnes  partes  usus  vitae  conformari  possit,  praecepta 
igitur  de  officiis  tradita.  Cicero  postquam  tum  aliquot 
exempla  prioris  generis  attulit,  ita  pergit:  ^quorum  autem 
officiorum  praecepta"  cetera;  haec  verba  in  codicibus  ex- 
stant.  Sed  offendunt  viros  illos  doctos  verba  „quorum 
officiorum",  quoniam  antea  de  officiis  omnino  non  aga- 
tur,  sed  de  divisione  tantum  officiorum ;  hoc  ^quorura" 
autem  ad  compluria  in  eis  quae  antecesserint  enumerata 
officia  spectare,  de  quibus  nihil  legatur.  8i  igitur  ^quae" 
pro  „quorum*  scribatur,  omnia  bene  habere  putant;  nam 
tum  verba  „quae  officiorum  praecepta"  cohaerere  cum 
eis,  quae  supra  legantur :  ^alterum  quod  positum  est  in 
praeceptis*  cetera.  Sed  quamquam  antea  in  uuiversum 
de  divisione  tantum  officiorum  erat  sermo,  Cicero  tamen 
hoc  jara  loco  ad  duo  illagenera  aliquid  addit ;  itaadunum 
genus  officiorum  sive  theoreticum  verba  spectant:  ^su- 
perioris  generis  hujus  modi  sunt  exempla,  omniane  of- 
ficia  perfecta  sint,  num  quod  officium  aliud  alio  majus 
sit,  et  quae  sunt  generis  ejusmodi* ;  ad  alterum  sive  prac- 
ticum,  quod  positum  est  in  praeceptis  verba  adjecta 
sunt :  ^quorum  autem  officiorum  praecepta  traduntur,  ea 
(sc.  officia)  quamquam  pertinent  ad  finem  bonorum,  tamen 

minus  id  apparet,  quia  magis  ad  institutionem  vitae 
communis  spectare  videntur:  de  quibus  (sc.  officiis)  est 
nobis  his  libris  explicandum".  Sane  igitur  de  officiis 
agitur,  et  „quorum*  locum  suum  habet,  neque  est  ne- 
cessarium  a  codicum  lectione  recedere 

jQuorum  autem  officiorum  praecepta  traduntur,  ea 
quamquam  pertinent*  et  qu.  sequ.  Manifestum  est  in  eis 
quae  hic  leguntur  lacunam  esse  statuendam ;  Cicero  enim 
disjungit  certis  verbis  officia  quae  ad  finem  bonorum 
pertinent  et  quae  posita  sunt  in  praeceptis,  quae  ad  in- 
stitutionem  vitae  communis  spectant;  sed  haud  ignorat  theo- 
reticum  illud  genus  a  practico  quod  nominavi  non  ita  se- 
jungi  posse,  ut  non  unum  in  alterum  transeat ;  quare  de 
altero  genere  adnotat  haec:  „ea  quamquam  pertinent"  et 
qu.  sequ.,  quae  adnotatio  intellegi  nequit,  si  legimus 
quod  libri  praebent:  ^ea  quamquam  pertinent  ad  finem 
bonorum" ;  immo  vero  non  pertinent  ad  finem  bonorum, 
sed  ad  vitae  usum.  Quare  ante  ^ad  finem  bonorum" 
„etiam*  vel  „et  ipsa*  supplendum  est,  ita  ut  legam : 
^quorum  autera  officiorum  praecepta  traduntur,  ea  quam- 
quam  pertinent  etiam  ad  finem  bonorum ,  tamen  minus 
id  apparet,  quia  magis  ad  institutionem  vitae  communis 
spectare  videntur*;  quae  verba  per  attractibnem  quandam 
miro  modo  posita  sunt  pro :  ^quamquam  officiorum  prae- 
cepta  quae  traduntur  etiam  ad  finem  bonorum  pertinent, 
tamen"  et  qu.  sequ. ,  quamobrem  hoc  ^ea*  consulto  a 
Cicerone  scriptum  est.  > 

Transeamus  ad  §.  19:  .    -    /      *- 

Cicero  enim  in  eis  quae  antecesserunt  de  prudentia 
agit,  quae  in  veri  cognitione  posita  sit,  in  qua  investi- 
gatione  duo  vitia  vitanda  esse  dicit;  unum,  ne  incognita, 
pro  cognitis  habeamus,  alterum,  ne  nimis  magnum  studium 
in  res  obscuras  atque  difficiles  easdemque  non  necessarias 
conferamus.  Deinde  exemplorum  causa  C.  Sulpicium  et 
Sext.  Pompejum  et  alios  afFert,  qui  suo  jure  in  rebus 
honestis  et  cognitione  dignis  operam  curamque  posuerint; 
tum  pergit  Cicero :  „quae  omnes  artes  in  veri  investi- 
gatione  versantur,  cujus  studio  a  rebus  gerendis  abduci 
contra  officium  est".  Jam  verba  „cujus  studio  a  rebus 
gerendis"  cet.  suspiciosa  esse  mihi  videntur;  nam  quum 
Cicero  de  duobus  vitiis  agat,  quae  ex  veri  cognitione 
exsistant,  incommode  verba  «cujus  studio"  et  qu.  sequ. 
addita  sunt,  in  quibus  tertium  vitiuminesse  videtur,  quod 
aut  in  priore,  aut  in  altero  inesse  nemo  cohfirmare  po- 
terit.  Tum  verba  sequuntur,  quae  id  affirmant,  quod 
proxima  negative  elocuti  sunt :  contra  ofFicium  est  studio 
veritatis  a  re  publica  abduci ;  nam  omnis  laus  virtutis 
in  actione  consistit;  quae  verba  in  hunc  Jocum  omnino 
non  quadrant  Nam  de  actione  publica  —  ita  enim  verba 
„a  rebus  gerendis"  intellegenda  sunt  —  hoc  loco  minime 
agitur,  sed  de  perspicientia  veri  atque  soUertia  (§.  15), 
quae  virtutes  plane  abhorrent  ab  actione;  de  actione 
autem  Cicero  alio  loco  (§.  153)  agit,  ubi  dicit :  ^cognitio 
contemplatioque  rerum  naturae  manca  quodammodo  at- 
que  inchoata  sit,  si  nulla  actio  consequatur"  (cf.  §.  158). 
Tum   verba   „a   qua   tamen   intermissio   saepe  multique 


reditus"  prorsus  glossematis  speciem  prae  se  ferunt; 
nam  quamquara  elegantissime  sunt  addita,  tamen  sensui 
hujus  totius  loci  convenire  non  possunt.  Cicero  enim  non 
id  praecipere  vult,  ut  otio  tantum  dato  studia  tractanda 
sint,  sed  in  universum  dicit,  honestum  primum  ex  in- 
dagatione   atque   inventione   veritatis    oriri.  ,   - 

Verba  quae  deinde  leguntur  „tum  agitatio  mentis,  quae 
numquam  acquiescit,  potest  nos  in  studiis  cognitionis  etiam 
sine  opera  nostra  continere"  maxime  obscura  suut ;  expli- 
cari  quidem  possunt,  ita  ut  „sineopcra  nostra"  significet: 
^ad  veri  investigationem  non  semper  otium  requiritur" ; 
sed  tum  ad  verba  ^a  qua  fit  intermissio"  cetera  spectant, 
quae  glossema  esse  modo  vidimus.  P^volve  id  quoque, 
si  placet;  quod  dicitur  §.  17 :  ^ordo  item  et  constantia 
et  moderatio  et  ea  quae  sunt  his  similia  versantur  in  eo 
genere,  ad  quod  adhibenda  est  actio  quaedam,  non  soKim 
mentis  agitatio".  Omnia  igitur  haec  verba  quae  nunc 
consideravimus  conferri  possuut  cum  eis  quae  Cicero 
iu  §.  153  dicit :  „Etenim  cognitio  contemplatioque  na- 
turac  manca  quodamraodo  atque  inchoata  sit,  si  nuUa 
actio  rerura  cousequatur.  Ea  autem  actio  in  houunum 
comniodis  tuendis  raaxirae  cernitur;  pertinet  igitur  ad 
societatera  gencris  humani :  ergo  haec  cognitioni  antepo- 
nenda  est" ;  et  cf.  §.  160 :  ^etenim  cognitionem  prudenti- 
amque  sequetur  cousiderata  actio ;  ita  fit  ut  agere  consi- 
derate  phiris  sit  quara  cogitare  prudentcr".  Sed  quo- 
modo  in  hoc  loco  verba  collocanda  sint,  de  ea  re  nihil  certi 
dici  potest ;  nara  optimc  ad  hau«'  §.  160  quoque  quadrarent 
haec  verba. 

Verba  denique    „omnis  autem  cogitatio  motusque  aui- 
rai  aut  iu    consiliis    capiendis    de  rebus    houestis  et  per- 

tinentibus  ad  bene  beateque  vivendum  aut  in  studiis 
scientiae  cognitionisque  versabitur",  divisionis  forma  ad- 
hibita  hoc  loco  ineptissime  siraili  modo  dicta  sunt,  ac 
Cicero  persaepe  exponere  solet;  sed  ob  id  ipsum  saepe 
haec  forma  imitando  efficta  est,  quare  multa  glossemata 
in  margine  adscripta  sunt,  quae  postea  in  verba  ipsa 
scriptoris  a  librariis  recipiebantur.  Cujus  sententiae  ex- 
emplum  continuo  afFeram.  Ut  igitur  ad  hunc  locum  quem 
tractamus  redeamus  enuntiationis  istius  notiones  et  §§. 
153  ct  158  et  160  et  III.  §.  4  desumpta  esse  videntur, 
ubi  vcrba  exstant  quae  ibi  leguntur  et  ad  §.  18  re- 
spiciunt,  ubi  scriptum  est:  ^omnes  enim  trahimur  et 
ducimur  ad  cognitionis  et  scientiae  cupiditatem,  in  qua 
excellere  pulchrum  putamus,  labi  autem  errare,  nescire 
decipi  et  malum  et  turpe  ducimus". 

Ex  mea  igitur  sententia  eis  causis  quas  raodo  attuli 
verba :  „cujus  studio"  usque  ad  ^versabitur"  coraraen- 
ticia  habenda  sunt ,  ut  verba  „ac  de  primo  quidera" 
cetera  coramodissime  ad  verba,  „quae  omnes  artes  in 
veri  investigatione  versantur"  adjungantur.  Ac  fortasse 
librarius  ad  hanc  interpolationera  perductus  est  sirailibus 
illis  verbis  ^versantur"  et  ^versabitur".  Sedde  originibus 
taliura  glossematura  dubitari  potest.  Et  hic  fortasse  (et  cf. 
§.  160)  habemus  locum  —  nisi  doctum  aliquem  lectorem  haec 
verba  inseruissc  existimes  ubi  Cicero  ipse  in  arguraen- 
tatione  longius  a  proposito  declinavit,  ita  ut  verba 
illa  a  Cicerone  liberiore  quadam  serraonis  ratione  uso 
sint  addita.  i 

Duos    tantum  locos    libri  I.,    qui    interpolati    mihi    vi- 
dentur   tractabimus,    quorum   primus    §.   128   invenitur, 

\jbi  in  codicibus  legimus :  „nec  vero  audiendi  sunt 
Cynici  aut  si  qui  fuerunt  Stoici  paene  Cynici,  qui 
reprehendunt  et  inrident,  quod  ea  quae  re  turpia  non 
sint,  nominibus  ac  verbis  flagitiosa  dicamus ;  illa  autem, 
quae  turpia  sint,  nominibus  appellemus  suis".  Ante  om- 
nia  videndum  est  de  lectione  ^dicamus",  quod  est  in 
editione  Heiniana.  Cicero  dicere  videtur  hoc:  Cynici 
nos  vituperant,  quod  ea  quae  re  turpia  sint  non  veremur 
nominibus  suis  significare,  illa  autem  quae  re  non  sint 
turpia  non  appellemus  nominibus  suis  sed  alia  verba 
praetendamus,  quo  naturalia  —  Cynicorum  sententia  — 
flagitiosa  esse  significemus.  Ergo  non  judicium  nostrum/ 
quid  nos  de  rebus  naturalibus  judicemus  vel  sentiamus 
impugnant  Stoici,  sed  significandi  rationem  et  genus  di- 
cendi ;  et  membrorum  aequabilitas  ostendit,  scripturam 
^dicamus"  esse  praeferendam ,  quod  voci  ^appellemus" 
respondet.  Atque  ^verbis  ducere  aliquid  flagitiosum"  et 
a  sensu  communi  et  a  sermone  Latino  abliorret;  hoc 
gverbis"  ita  explicari  potest,  ut  circumscribatur  vo- 
cibus  „cum  dicimus",  ita  ut  sit  sensus :  Cynici  nos  re- 
prehendunt ,  quod  ea  quae  re ,  hoc  est :  cum  facimus 
turpia  non  sint,  putamus  turpia  fieri  vel  flagitiosa  cum 
dicimus  id  est:  verbis,  quae  cum  significemus  nominibus 
non  propriis ,  lioc  ipso  flagitiosa  dicamus ;  quae  artifi- 
ciosa  explicatio  ferri  nequit,  quare  lectionem  ^dicamus" 
,  restituendam  csse  puto.  —  Agitur  hocloco  de  decoro,  quod 
in  motibus  externis  spectatur  et  ut  obscoena  occuha  esse 
debeant  praecipitur,  aperta  honesta;  cavendum  autem 
esse,  ne  res  quasdam  per  se  ipsas  minime  obscoenas 
nominibus  suis  vocemus ;  quare  Cicero  pergit :  „non 
audiendi  sunt  Cynici"  et  qu.  sequ.  Ut  facile  intellegitur, 

discriraen  est  inter  ea ,  quae  re  turpia  sunt  et  nomine^ 
Quare  a  codice  Bernensi  c  (et  p,  qui  codici  c  propin- 
quus  videtur) ,  qui  sunimam  perpicuitatem  atque  ele- 
gantiam  adfectat,  rectissime  in  priore  membro  lioc  ^re" 
additum  essevidetur;  sed  quia  constat  scriptorem  codicis 
iilius  nimiopcrpicuitatisstudioadductum  multas  verborum 
transpositiones  ac  permulta  additamenta  audacter  fecisse, 
hoc  quoque  loco  ad  aiterum  membrum  alterum  ^re" 
addit;  non  recte  igitur  editores  fecisse  mihi  videntur, 
qui  boc  „re"  neutro  loco  scribi  volunt,  sed  sane  oppositio 
postulat,  ut  ^re"  semci  idque  in  priore  membro  ponatur. 
Simili  fere  modo  res  se  habet^  si  in  codice  c  legimus  : 
^nominibus  ac  verbis  flagitiosa  dicamus",  quod  Ungerus 
recepit.  Sed  equidem  pulo  lianc  vocem  ^nominibus"  ea- 
dem  ex  causa  additam  esse  ac  duplicem  „re".  Nam  vide 
modo  ea  quae  sequuntur:  „nominibus  appellemus  suis", 
et  deinde  ^liberis  dare  opcram  re  honestum  est,  nonnne 
obscoenum".  ,,Nominibus"  igitur  ante  „verbis"  glossema 
esse  arbitror,  quod  scriptor  codicis  c,  quum  in  verbis 
quae  sequuntur  non  „verbis"  sed  „nominibus"  et  „no- 
mine"  legeret,  huic  ,,verbis"  addidit.  Ex  mea  igitur  sen- 
tentia  Cicero  fortasse  ita  scripsit:  „quae  re  turpia  non 
sint,  verbis  flagitiosa  dicamus;  iila  autem ,  quae  turpia 
sint,  nominibus  appellemus  suis". 

Alter  locus  cst  in  §.  13:^.  Cicero  in  §.  126  dicit  de 
decoro,  ut  jam  vidimus,  quod  iu  raotibus  exteruis  cujus- 
dam  personae  cernitur,  et  pergit  §'  130  aliquid  animad- 
vertere  de  pulchritudine  corporis,  de  formae  dignitatis 
et  bonitate  coloris,  de  munditia,  vestitu,  ingressu ;  deni- 
que  elaborandum  esse,  ne  animi  motus  a  natura  rece- 
dant ;  quod  assequemur,  si  cavebimus,  ne  in  perturbati- 

ones  atqiie  exanimationcs  incidamus.  Tum  ridicula  quae- 
dani  divisio  animi  niotuum  sequitur;  quam  ex  §§.  101 
et  102  desumptam  esse  statuo.  Et  quis  cst  qui  neget,  haec 
verba  in  hoc  loco  incomniodissime  posita  esse?  Nam 
toto  loco  agitur  de  externis  motibus,  qui  quidem  ab  animi 
perturbationibus  proficisci  possunt;  sed  quomodo  Cicero 
hoc  loco  divisionem  illam  affere  potuerit,  equidem  non 
intellego.  Nam  si  exprimeretur,  qua  ratione  illi  animi 
motus  hominis  externinn  afficerent,  ita  ut  aliquid  dede- 
coris  orerctur,  haec  vcrba  meh*us  convenirent,  sed  his 
omnibus  omissis,  divisio  ilhi  animi  motuum  hoc  loco 
omnino  fcrri  ntquit.  Quare  verba :  „motus  autem  ani- 
morum"  usque  ad  „praebeamus"  secludi  volim. 

Nunc  accedamus  ad  locum,  qui  nobis  offertur  in  I.  §. 
104,  ubi    in    codicibus    verba  leguntur   haec :  „facilis  est 
igitur  distinctio  ingcnui    et    illiberalis  joci.     Alter  est  si 
tempore  fit,  ut  (^et"  habet  c)    si  remisso   animo  iiomine 
dignus,  alter  ne  libero  quidem,  si  rerum  turpitudini  ad- 
hibetur  verborum  obscoenitas".  Agitur  enira  hoc  loco  dc 
jocandi  gencre,  quod  duplex  est,  uno  illibcrali,  obscoeno, 
altero  urbano,  ingenioso.     Primuni    brevi  dicendum  esse 
videtur,  verba  „si  tempore  fit"  ad  §.  142  pertinerC;  ubi 
de  occasione,  quam  Graeci  ei/.aigiu  appellant,  accuratius  . 
agitur,  et  recte  explicantur  „suo  terapore,  justo  tempore*; 
ncque    vero    necessario    scquenda    fuit    Baitero    sententia 
Fleckeisenii ,    qui    „iu   teraporc"    legi    vult,    quoniam , 
ut  Zumptius  in  grammatica  §.  475  docet,  particula  ,,in" 
vel  posita  vel  omissa,    ablativus  „tempore'^   hac   signifi- 
catione  usurpctur.  —  Tum  vox  ,,remissus"  explicanda  est ; 
significat  eum  qui  relaxatus  est;  imago  enim  ab  arcu  de- 

surapta  est,  iit  Horatius  in  carniinum  libri  III.  carm. 
XXVll  versu  67  dicit: 

Aderat  queienti 
Perfidum  ridens  Venus  et  remisso 
Filius  arcu ; 

tum  autem  usurpatur  translato  sensu,  utsignificet:  ^laxus, 
lenis,  otiosus,  hilaris",  contrarium  vero  sit  ^tristis"  vel 
^rigidi",  id  quod  Beierus  aliquot  ad  hunc  locum  allatis 
locis  exempli  causa  probat.  Hanc  significationem  in  locum, 
qui  nunc  tractatur,  introducamus :  Interpretes  autem  duas 
vias  in  tractandis  his  verbis  ingressi  sunt :  atque  alii 
„remisso  animo"  cum  verbis  „si  tempore  fit"  conjungunt, 
quare  codicem  c  secuti  scribunt  „ct",  aut  quod  Madvigius 
conjecit :  „aut  si",  aut  Ungeri  sententia  probata,  qui  prius 
censuit :  „ut  sit  remissio  animo"  scribendum  esse ;  alii 
simpliciter  verbis  „ut  si"  et  ,,animo"  ncglectis,  „remisso" 
cura  „homine"  conjungunt.  Ut  sententiam  posteriorem 
prius  tractemus,  ante  omnia  minime  probari  potest,  quod 
tria  verba  contra  codices  e  textu  ejiciuntur ;  tum  tantum 
haec  verborum  ejiciendorum  ratio  probanda  esse  videtur, 
si  glossema  maiiifestum  est,  quod  hoc  loco  probari  non 
potest.  Deinde  autem  quis  est  qui  neget,  jocura  „remisso" 
hoc  est  hilari  hominc  dignum  csse?  hoc  per  se  patet.  Ac 
pariter  res  se  habet,  si  cum  aUis  editoribus  legimus: 
„aut  si  remisso  animo"  hoc  cst :  „si  homo  hilaris  est, 
jocari  ei  licet'';  id  Cicero  dicere  hoc  loco  minime  potuit. 
Plerique  igitur  interpretes  contrarium  istius  „ne  libero 
quidem"  restituendmn  esse  censent,  in  qua  sententia  con- 
jecturae  latus  campus  patet;  quare  permultae  mutationes 
tentatae  sunt,  quac  omnes  non  satisfaciunt    Accuratissime 

de  hoc  loco  Ungerus  agit  (1.  1.  p.  37),  qui  codicum 
scriptura  servata  contra  priorem  sententiam  quam  in 
editione  hujus  libri  prodidit,  phirimis  vcrbis  demonstrare 
studet;  omnia  bene  se  habere :  scribit  enim :  „ut  si  re- 
misso  animo"  et  conjungit  haec  verba  cum  ^fit",  quod 
antecedit;  censet  illc;  hoc  „tempore"  verbis  „remis8o  ani- 
mo"  explicari,  quod  nisi  hoc  fiat  „tempus,  quo  jocari 
liceat"  intellegi  non  possit,  id  quod  fiat  ablativo  temporis 
„remisso  animo";  sed  prorsus  intellegi  non  potest,  si 
verba  ^si  tempore  fit",  ut  jam  diximus,  cum  §.  142  con- 
ferimus,  quae  accuratius  de  tempore  justo  aglt.  Absur- 
dum  quoque  videtur  contendere  „remisso  animo"  abla- 
tivum  temporis  essc,  qui  nil  nisi  ablativus  quahtatis  esse 
potest.  Omnibus  aliis  sententiis  omissis,  Madvigii  tantum 
commeraoro  conjecturam,  qui  „magno  homine"  scriben- 
dum  proponit.  Sed  ne  lioc  quidem  placet. 

Summam  autem  difficultatem,  Ungerus  pergit,  in  con- 
trario  „aher  est  homine  dignus,  aUer  ne  Ubero  quidem" 
inesse;  peracute  igitur  ostendere  studet,  et  „hominem" 
idem  esse  ac  ,,Ubero",  ct  ,,Ubero"  ac  „remisso",  ita  ut 
suppleat :  „aher  est,  si  tempore  fit  ut  si  remisso  animo 
fit,  homine  dignus ;  aUer  ne  si  remisso  quidem  animo  fit, 
homine  dignus".  Sed  tamen  ne  haec  quidem  expUcatio 
quamvis  subtiUter  exposita,  quippe  quae  nimis  artificiosa 
sit,  verisimiUs  videtur.  Ante  omnia  adjectivum  desidera- 
tur  pertinens  ad  „liomine",  neque  putaverim,  Ciceronem 
„Uberum"  et  „hominem"  ita  promiscue  usurpasse,  ut 
unum  pro  aUero  poni  possit.  Rectissime  vero  ab  Ungero 
dictum  esse  mihi  videtur,  contrarium  iUud,  quod  ad  „ne 
Ubero  quidem  dignus"  exspectetur,  non  in  „homine  dig- 
nus"  quaerendum,  sed  liis  fere  verbis  supplendum  esse : 

^quamquam  libero  Romano    permulta   facere  Hcet,  quae 

servis    vel    mulieribus    minime   conceduntur,  tamen  obs- 

coenum   jocandi    genus    ne    libero  quidem  dignuni  est"; 

nam  vide  id  quod  legimus  libri  II.  §.  57 :    ,,bene  etiam 

conligit  haec  pueris  et  mulierculis    et    servis  et  servorum 

simillimis  liberis    esse  grata,    gravi    vero    homini    et  ea, 

quae  fiunt  judicio  certo   ponderanti   probari   posse  nullo 

niodo".  Constat  igitur  verba  ,,ne  libero  quidem"  non  op- 

posita  esse  illis    „ut    si  remisso    animo  homine  dignus". 

8ed  ne  spectare  quidem    haec   verba    ad  illa  contendam. 

Nonne  Cicero  scribere  potuit    „si  tempore  fit  vel  severis- 

simo  homine   dignus ,  alter    nc  libero   quidem"?  Nara  ex 

lel  facillime  et  uel  et  ut  oriri  ])otuit.    Deinde,  quia  pro- 

bari  potest,  notissimas  voces ,  ut :  „exercitus,  respublica, 

populus,  aniraus,  corpus"  similia  per  eompendia  scriptas 

tiiisse,  ut  niulta  saepe  nonsatis  intellegerentur,  hocquoque 

loco  corruptehim  statuere  possuraus ;  nam  in  codicibus  ex- 

stabant  haec : 

ujl  siuerissvmo  homine, 

quod  equidem  lego : 

uel  seuerissumo  homiue  ; 
potuit  quoque  aliquis  legere  ita : 

ut  si  lemisso  anio  (=animo)  homine. 

Fortasse  -  si  verba  „aut  si  remisso  animo'^  quae  tum 
bonum  sensum  praebeut  non  facile  desideras  —  propter 
similia  verba  factura  esse  probabile  habeas,  ut  „aut  si 
remisso  animo"  servaretur  et  „vel  severissimo  homine" 
amitteretur,  ita  ut  Cicero  scripserit:  „si  in  tempore  fit 
aut  si  remisso  animo  vel  severissimo  homine  dignus'^  et 
qu.  sequ. 

In  libro  III.  §.  16  omncs  codices  praeter  Palatinura 
Bolum  haec  verba  praebent:    „Nec  vero   cum  duo  Decii 

aut  duo  Scipiones  tbrtes  viri  commemorantur ,  aut  cura 
Fabricius  aut  Aristides  justus  nominatur ,  aut  ab  illis 
fortitudinis  aut  ab  his  justitiae  tamquam  a  sapiente  peti- 
tur  exeraplum"  et  qu.  sequ. 

Cicero  de  duobus  honesti  generibus  disputat,  quorura 
alterura  hoc  raodo  libro  111.  respicit  („ofFicia  racdia" 
quae  dicuntur  „virorum  bonorura")  quum  „ofFicia  recta 
sapientium"  in  prioribus  duobus  libris  tractantur;  dicit 
igitur  horaines  quos  bonos  esse  vulgus  dicere  soleat  re- 
vera  perfectara  veritatem  atque  absolutam  non  assecutos 
esse,  nisi  conservatione  oflFiciorura  nou  bonos  eos  existi- 
raari;  tum  pergit:  „nec  vero  cura"  cetera. 

Hoc  loco  editores  in  verbis  haescrunt :  „aut  quura 
Fabricius  aut  Aristides  justus  nominatur".  Causae  quas 
afferunt  horaines  illi  docti  nobis  nunc  considerandae 
sunt :  quod  primum  ad  conexura  verborum  attinet,  mirum 
esse  dicunt,  quod  Aristides  hoc  loco  inter  Roraanos  a 
Cicex'one  memoretur,  quippe  qui  non  facile  de  exemplis 
aRomanis  petendis  in  dubio  esse  potuerit.  Recte  quidem; 
ac  permulti  alii  loci,  quibus  Romani  laudantur,  Ciceronera 
quara  excellentes  cives  proferre  potuerit  non  ignorasse 
demonstrant;  sed  tamen  non  valde  mirum  est,  quod  uno 
et  quidera  hoc  loco  Cicero  Ronianos  et  Graecos  pro- 
miscue  commemorat.  Aristides  enim  ex  oraniura  qui  tunc 
erant  sententia  notissiraura  justitiae  exemplum  fuit,  quod 
perpicitur   ex  raultis   aliis  Ciceronis   locis  *) ,    ut   optime 


*)  Sest.  67,  141  „(Anstides)  qui  unus  omnium  justissimus  fuisse 
tiaditui".  Tusc.  V.,  §.  105  ^Aristides  nonne  ob  eam  causam  ex- 
pulsus  est  patria,  quod  praeter  modum  justus  esset  ?*  De  fin.  bon.  et 
mal.  V.,  §.  62  ,quis  Aristidem  non  mortuum  diligit".  De  ofF.  III.,  §.  49. 

juxta  Fabricium  locum  suum  obtineat;  et  vide  modo 
quod  Cicero  §.  87  dicat  „utrum  igitur  utilius  vel  Fabricio 
qui  talis  in  hac  urbe  qualis  Aristides  Athenis  fuit  etc?" 

Jam  ad  ea  transcamus,  quae  editores  grammaticorum 
praeceptis  repugnare  dicunt:  Heinius  enim  haeret  in 
numero  singulari:  Justus  nominatur",  qui  positus  sit, 
quamquam,  ut  dicit,  pluralis  antecesserit.  Pluralem  „com- 
memorantur",  locum  habere,  nemini  mirum  erit,  singu- 
larem  autem  particulis  disjunctivis  usurpatis  non  minus 
quam  pluralem  invcniri,  aliquot  loci  ipsius  Ciceronis  de- 
monstrant.  Et  non  solum  subjecta  particulis  copulativis 
vel  adversativis  conjuncta,  sed  etiam  sine  particulis  com- 
posita  verbum  in  singulari  liabent:  ita  Cic.  de  div.  J. 
§.  84 :  ,,hac  ratione  et  Chrysippus  et  Diogenes  et  Anti- 
pater  utitur";  Cic.  pro  Mur.  c  7:  „et  proavus  L.  Mure- 
nae  et  avus  praetor  fuit";  Brut.  c  8.  „Nam  Leontinus 
Gorgias,  Thrusymachus  Chalcedonius,  Protagoras  Abde- 
rites,  Prodicus  Ceus,  Hippias  Cleus  in  honore  magno 
fuit  aliique  multi  temporibus  iidera ;  de  or.  I.  §.  262 : 
,,haec  cum  Antisthenes  dixisset,  sane  dubitare  visus  est 
Sulpicius  et  Cotta;  de  or.  H.  §.  12  „qualis  apud  Grae- 
cos  Pherecydes,  Hellanicus,  Acusiiaus  fuit  aliique  per- 
multi,  talis  noster  Cato  et  Pictor  et  Piso";  de  am.  §. 
14  „quum  et  Philus  et  Manilius  adesset  et  alii  plures"; 
Tusc.  V.  26  ,,si  Socrates  aut  Antisthenes  diceret" ;  de 
off.  I.,  97  „si  Aeacus  aut  Minus  diceret".  Sed  haec 
exempla  sufficiant.  i 

Porro  Heinius  adnotat  optimos  Lactantii  (instit.  divin. 
VI.,  6)  codices  „ab  hoc"  praebere;  sed  Heinius  totum 
afferre  locum  debebat,  qui  apud  Lactantium  non  in  op- 
timis  tantum  sed  in  omnibus   libris  ita  legitur :   „umbra 

est  igitur  et  iraago  juatitiae  quam  illi  justitiam  puta- 
verunt.  Quid  sapientiam  ?  nonne  idem  confitetur  in  phi- 
losophis  esse  nullam  ?  aut  cum  Fabricius  (inquit)  fortis, 
aut  Aristides  justus  nominatur,  aut  ab  illo  fortitudinis, 
aut  ab  ^oc  justitiae  tamquam  a  sapiente  petiturexemplum; 
nemo  enim  horum  sic  sapiens,  ut  sapientem  volumus 
intellegi,  nec  hi  qui"  et  qu.  sequ. 

Manifestum  igitur  est,  Lactantium  „ab  his"  scribere 
non  potuisse;  et  rectissime  Josephus  Isaeus  Caesenas  in 
editione  sua  Romana  (MDCL)  ad  hunc  locum  hoc  scripsit : 
„aut  cum  Fabricius  (inquit)  fortis]  Mutilus  est  et  non- 
nihil  variat  hic  Ciceronis  locus  apud  auctorem  nostrum , 
nam  Cicero  sic  habet :  „aut  cum  Fabricius  aut  Aristides 
justus  nominatur,  aut  ab  illis  fortitudinis  aut  ab  his 
justitiae  petitur  tamquam  a  sapiente  exemplum" ;  et  qui- 
dem  Fabricium  Cicero  numquam  ad  fortitudinis  sed  ad 
justitiae  adducit  exemplum ;  et  eodem  lib.  III.  ofF.  eum 
ait  Homae  idem  fuisse,  quod  Athenis  Aristides.  Unde 
hic  fortasse  vox  „fortis"  abundare  videatur  et  totus  lo- 
cus  ex  Cicerone  restvuendus ; "  quae  Josephi  Isaei  Cae- 
scnatis  nota  in  editione  Parisina  („cui  manum  primam 
adhibuit  Joannes  —  Baptista  le  Brun,  Rothomagensis, 
extremam  imposuit  Nicolaus  Lenglet  Dufresnoy,  Pres- 
byter  ac  Theologus  Parisiensis ;  Lut.  Paris.  apud  Jo- 
annem  de  Bure  MDCCXLVIII")  recepta  et  hoc  adjec- 
tum  est :  „aut  cum  Fabricius,  inquit,  aut  Aristides  justus 
nominatur,  aut  ab  illis  fortitudinis  aut  ab  his  justitiae 
petitur  t.  a.  s.  e.]  huuc  locura  sic  eramendavi  et  restitui, 
non  solum  ex  8  MSS  Rcg.  4  Colb.  aliisque,  sed  etiam 
ex  Cicerone,  expuncto  nomine  ^fortis"  post  „Fabricius" 
ita   ut   vox   „illis"   referatur    ad   duos   Decios    et   duos 

Scipiones,  quos  Cicero  viros  fortes  mox  comniemoravit. 
Sic  l)abctiir  liic  locus  apud  Ciceroucm  lib.  III.  oflP.  c.  4 
„aut  cum  Fabricius"  cetera;  undc  liic  vox  ^fortis"  ab- 
undarc  vidctur  et  „hcus  ex  Cicerone  restituendus" . 

Ex  Lactantio  igitur  „ab  hoc"  non  est  rccipiendum; 
tum  enim  totus  locus  codcm  jure  ex  Lactantio  erat 
emendandus,  quod  nemo  volet.  Sed  Lactantium  quod  ad 
lectioncs  traditas  attinet  non  esse  magni  momenti,  hi 
fere  loci  demonstrant:  Lactantius  div.  inst.  VI.,  11 
locum  ex  Ciceronis  ofF.  II.  §  54  attulit  ita:  „nonum- 
quam  tamen  est  largicndiim,  ncc  lioc  benignitatis  genus 
omnino  rcpudianduin,  ct  saepe  idoncis  liominibus  egen- 
tibus  dc  re  familiari  impertienduin" ;  apiul  Ciceronem 
autcm  haec  legimus:  ,,nonumquam  tamen  est  largiendum, 
nec  hoc  benignitatis  genus  omnino  repudiandum  est  et 
saepe  idoneis  hominibus  indigentibus  de  re  familiari  im- 
pertiendum"  -  et  in  §.  53,  quae  antecedit,  exstat  „ita 
benignitate  benignitas  tollitur".  Lactantii  autem  codex 
unus  praebet:  „ita  bouitas  benignitate  tollitur;"  et  hic 
quoque  locus  ex  Cicerone  a  Lactantli  editoribus  est  resti- 
tutus ;  -  et  Lact.  V I.,  6  Iiaec  inveniuntur :  „umbra  et 
imaginibus  utimur  easque  ipsas  utinam  sequcremur : 
feruntnr  enim  ab  optimis  naturae  ac  veritatis  exemplis ;" 
apudCiceronem  III.  §.  69hocscriptum  est:  ,,umbra  etima- 
ginibusutiraur  easipsas  utinaxTi  sequeremur:  ferunturenim 
ex  optimis'',  et  qu.  scqu;  —  etconfer,  siplacet,  Lact.  111., 
29,  ubi  exstant  verba:  „raagnam  (inquit)  esse  fortimae 
vim  in  utramque  partem  quis  nesciat  .^  nam  et  cum  pros- 
pero  flatu  ejus  utimur  ad  exitus  pervenimus  operatos  et 
cum  rejlaverit  affligimur;"  ex  quo  loco  Heinius  Cicero- 
nera  corrigere  nolet  qui  II.  §.  19  scribit:  „magnam  vim 

esse  in  fortuna  in  utramque  partem  uel  seciindaa  ad  res 
vel  adversas,  quis  ignorat  ?  nam  et  cura  prospero  flatu 
ejus  utimur  ad  exitus  perveliimur  optatos  et  cum  re- 
flavit  affligimur."  Multa  alia  ejusmodi  exempla  afferre 
possem;  sed  haec  sufFiciant. 

Priusquam  igitur  Ciceronem  ex  Lactantio  restituen- 
dum  esse  statuamus,  demonstrari  oportet,  Lactautium 
optimis  Ciceronis  codicibus  usum  esse.  - 

In  universum  iterum  consideranti  quae  editores  qui 
verba  ,jant  Aristides''  glossema  esse  censent  pro  sua 
sententia  afferunt,  causae  miuus  idoneae  esse  mihi  vi- 
dentur,  contra  alteram  sententiam  quae  verba  illa  servari 
vult  omnes  fore  codiccs  adjuvant.  Aliae  igitur  lectiones  — 
ut  afferam  unius  detc  ioris  codicis,  qui  praebet  „Aristi 
desve"  et  conjecturae  hominum  doctorum  milii  non 
sunt  rcspiciendae ;  ac  potius  verba  quae  in  omnibus  libris 
legimus  ob  eas  causas  quas  hrevi  adumbravi  servanda 
esse  mihi  videntur,  nisi  hunc  locum  prinio  jam  vel  se- 
cundo  seculo  p.  Chr.  u.  interpolatum  esse  probas. 

In  eis  quae  insunt  in  §.  82  miror,  quod  Heinius  verba 
servet  „quid  enim  interest,  utrum  ex  homine  se  conver- 
tat  quis  in  beluam  an  hominis  figura  immanitatem  gerat 
beluae?"  quae  pro  comenticiis  ducenda  sunt;  et  quae 
Baiterus  in  editione  rectissime  uncis  seclusit.  Nam  cum 
enuntiationibus  quae  anteccdunt  non  cohaerent.  Primum 
si  verba  ipsa  accwratius  consideramus,  illud  „figura  ho- 
minis"  particula  ,,in*^  iu  codicibus  oniissa,  editores  of- 
fendit,  quare  alii  contra  codicum  auctoritatem  „in"  ad- 
diderunt,  alii  ita  explicant,  ut  verbis  circumscribant 
„quum  figuram  hominis  gerat"  vel  „quum  figura  ei 
humana  sit" ;  sed  si   ita  explicamus,    particula  „in"  non 

est  omittenda.  Sed  „figura"  non  ablativus  qualitatis, 
ut  Heinius  explicat,  sed    nominativus    esse  mihi  videtur. 

Sed  etiam  ob  sensum  liaec  verba  delenda  esse  censeo : 
Cicero  dicit  §.  81 :  „aut,  illud  quod  utilevideturturpe  nesit, 
aut  siturpe  est,  ne  videatur  esseutile";  hocpraecepto  phiribus 
exemplis  illustrato  dicit,  quid  de  hac  re  sentiat,  res  quae 
expetatur  nullum  affere  commodum,  prae  quo  nomen  viri 
boni  amittatur  atque  justitia ;  tum  verba  illa  sequuntur : 
„quid  enim  interest"  et  qu.  sequ.,  quae  verba  eum  locum 
in  memoriam  nobis  revocant,  qui  supra  invenitur  in 
§.  32,  ubi  de  tyrannis  agitur.  Atque  Cicero  nihil  taetrius 
cogitari  posse  dicit,  quam  eos  qui  in  libera  civitate  reg- 
nare  velint;  quare  suo  jure  illos  homines  cum  beluis 
comparat  eorumque  cupiditatem  omnino  improbat;  ita 
igitur  legimus  in  §.  32 :  „etenim  ut  membra  quaedam 
amputantur,  si  ct  ipsa  sanguine  et  tamquam  spiritu  ca- 
rere  coeperunt,  et  nocent  reliquis  partibus  corporis,  sic 
ista  in  figura  hominis  feritas  et  immanitas  beluae  a 
communi  tamquam  humanitatis  corpore  segreganda  est". 

Nullo  igitur  modo  intellegi  potest,  Ciceronem  in  tara 
leni  vitio  tractando  quod  in  §§.  79  sequ.  exponit,  ea- 
dem  acerbissima  voce  usum  esse,  atque  eo  loco,  quo  de 
sceleratissimis  hominibus  agitur;  quisque  intelleget  verba 
„quid  interest"  cetera  hoc  loco  incomodissime  posita 
esse.  Cujusnam  enim  rei  causa  aflferatur?  ^ 

Id  ipsura  Ungerus  quoque  vidit ,  qUare  de  transpo- 
sitione  verborura  cogitat:  verba  cnim  „quid  interest" 
cetera  post  enuntiationera  :  „capitalis  Eteocles"  et  qn. 
sequ.  in  fine  §.  82  poni  vult,  ita  ut  pro  „vel  potius  Ett- 
ripides"  scribat  „vel  potius  ipse"  (hoc  est  „Caesar"). 
Sed  primum  milii  quidem  incredibile  videtur,  a  Cicerone 


..-.  li.' v'*«.*ii*ikJE:-i-T  ;^' 


Caesarem  ita  cura  Eteoole  conjungi,  ut  dicat:  „capitalis 
Eteocles  vel  potius  Caesar,  qui  id  unum,  quod  omnium 
sceleratissimum  fuerit,  exceperit ! "  Ac  potius  pro  certo 
habeo  „vel  potius  Euripides",  ut  in  omnibus  codicibus 
legitur  adnotationem  librarii  esse,  ad  vocom  Eteoclis, 
quam  item  adjectam  esse  Baiterus  arbitratur. 

Atque  etiam  si  verba  in  illum  locum  transponimus, 
quid  lucrabimurV  ne  hoc  quidem  loco  bene  se  habent; 
neque  enim  puto  dici  posse :  „quod  tyrannus  sceleratis- 
simus  homo  est,  ideo  nihil  interest,  utrum  ex  homine 
se  quis  convertat  in  beluam ,  an  in  hominis  figura  im- 
manitatem  gerat  beluae."  Exspectaremus  potius  sententiara  : 
„quod  tyrannus  propter  immanitatem  animi  cum  belua 
comparari  potest,  omnino  ex  civitate  rejiciendus  est;  nihil 
enim  interest,  utrum"  et  qu.  sequ.  Verba  igitur  ,;quid 
interest"  cetera  id  probare  debere  mihi  videntur,  quod 
Cicero  dicit  in  §.  32:  „tyrannus  belua  est".  Si  igitur 
transpositionera  verborura  probemus,  haec  verba  in  illo 
tantum  loco  post  verba  ,,segreganda  est"  ponere  pos- 
sumus ;  sed  quomodo  transpositio  ista  facta  sit,  vix  ex- 
plicari  possit.  ISed  haec  verba  hoc  loco  (§.  82)  posita 
aperte  glossema  sapiunt. 

